Орынбасар Төлепбергенқызы
Ақылдың кені
 
 Республикалык ардагерлер ұйымына 30 жыл толды. Бұл мерейтой біздің өңірде де кеңінен аталып өтуде. Ардагерлер қозғалысының отыз жылдығына арналған салтанат М. Қозыбаев атындағы Солтүстік Қазақстан мемлекеттік университетінде де өтті.
Жоғары оқу орнының ардагерлерін қала әкімінің әлеуметтік мәселелер жөніндегі орынбасары Евгений Глотов, М.Қозыбаев атындағы СҚМУ-дің ректоры Серік Өмірбаев, облыстық ардагерлер кеңесі төрағасының орынбасары Әдия Ахметова, қалалық арда-герлер кеңесінің төрайымы Сара Тасеменова құттықтап, ізгі тілектерін білдірді.
 Бұгінде облыс орталығы әлеуметтік-экономикалық дамуда біршама жетістіктерге қол жеткізсе, мұнда біздің әрқа сүйер асылдарымыз, кеңес берер кемелдеріміз - сіздердің де үлестеріңіз ерекше. Сіздердің ақыл-кеңестеріңіз, өнегелі істеріңіз - біз үшін сарқыл-майтын қазына. Еліміздегі бейбітшілік, татулық, тұрақтылық әлем халықтарына үлгі-өнеге болса, ол - қазыналы қарттарымыздың парасат-пайымының жемісі, - деген Евгений Сергеевич жиналған ардагерлерді облыс орталығының басшысы Марат Тасмағанбетов-тің атынан құттықтады.
М. Қозыбаев атындағы СҚМУ-де ардагерлер ұйымы 1988 жылы құрылған. Екі жылдан бері оның тізгіні Жақсылық Ғалиевтің қолында. Жақсылық Мұқажанұлы жиналғандарды университет ардагерлер ұйымының негізгі қызметімен таныстырып өтті. Олар жастарды білім, тәлім-тәрбиемен сусындатып қана қоймай, ғылыми-зерттеу жұ-мыстарымен айналысуға да баулиды.
Мерекелік қултықтаулар концерттік бағдарламаға ұласып, ардагерлер университеттің талантты жастарының өнерлерін тамашалады.

